laion/Wikipedia-Exotic huggingface dataset:
Jaanus Tamkivi

Jaanus Tamkivi (sündinud 17. novembril 1959 Kuressaares) on Eesti poliitik, aastatel 2007–2011 oli keskkonnaminister. Alates 2021. aastast on ta Saaremaa vallavolikogu esimees. Tamkivi kuulub Eesti Reformierakonda. Ta on lõpetanud 1978. aastal Viktor Kingissepa nimelise Kingissepa Keskkooli ja 1983. aastal Tallinna Polütehniline Instituudi ehitusinseneri erialal. Pärast TPI lõpetamist töötas Tamkivi 1989. aastani Saare KEKi töödejuhatajana. 1989–1992 oli ta Saaremaa Restaureerimisvalitsuse keskaegsete kirikute restaureerimise osakonna juhataja. 1992–1996 juhatas ta aktsiaseltsi Tansar. 1996–2005 oli ta Kuressaare linnapea. Linnapeana sattus ta meedia huviorbiiti seetõttu, et teda kahtlustati ametiseisundi kuritarvitamises, kui tellis väidetavalt ebaseaduslikult Kuressaare Raekeskuse äärse kõnnitee ehituse. Tamkivi kuulus 2005–2007 X Riigikogusse. Ta oli keskkonnakomisjoni esimees, hiljem Reformierakonna fraktsiooni esimees. Ta valiti XI Riigikogusse. 5. aprillil 2007 ametisse astunud Andrus Ansipi teises valitsuses oli ta keskkonnaminister (kuni 6. aprillini 2011). 2011–2015 oli ta XII Riigikogu liige. Aastast 2017 on ta Saaremaa vallavolikogu liige. 26. veebruaril 2021 valiti ta Saaremaa vallavolikogu esimeheks. Sama aasta novembris valiti ta taas vallavolikogu esimeheks. Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 790 häält ning ei osutunud valituks. 2008 – Saare maavalitsuse teeneteplaat Eesti Linnade Liit (juhatuse esimees 23. november 2000 – 15. veebruar 2006) Kuressaare Rotary klubi Saaremaa Kergejõustiku Klubi Vabariigi Presidendi kohaliku omavalitsuse ja regionaalarengu ümarlaud Eesti Lootsi nõukogu liige Jaanus Tamkivi on abielus Eva Tamkiviga. Neil on pojad Kaspar ja Karl-Hendrik ning tütar Kristel. Pere suvekodu Vedruka külas sai 2004. aastal võistlusel "Kodu kauniks" Saare maakonnas 4. koha. 2006. aasta oktoobri keskel, pühapäeva õhtul pärast kella seitset kohtus Tamkivi Kihelkonna–Kuressaare maanteel mootorrattaga sõites hirvepulliga, kes ootamatult teele hüppas. Tamkivi püüdis hirvest mööduda, kuid kaotas juhitavuse, kukkus ning murdis kämblaluu ja mõne roide. Kõige rohkem sai õnnetuses kannatada mootorratas Kawasaki Vulcan, Tamkivi oli kodusel ravil kõigest mõne päeva. Tamkivi hinnangul olnuks 150 kg kaalunud hirvele otsasõitmine veel hullem olnud. "Kes? Mis? Kus?" 2008, lk. 43 http://www.postimees.ee/1508373/jaanus-tamkivi-seisab-jalle-kohtu-ees Saaremaa Vallavalitsus (26. veebruar 2021). "Saaremaa vallavolikogu uueks esimeheks valiti Jaanus Tamkivi". Saaremaa Vallavalitsus. Originaali arhiivikoopia seisuga 24. september 2022. Vaadatud 26. veebruar 2021. Saaremaa Vallavalitsus (19. november 2021). "Saaremaa Vallavolikogu esimeheks valiti Jaanus Tamkivi ja aseesimeheks Kristiina Marip". Saaremaa Vallavalitsus. Originaali arhiivikoopia seisuga 19. november 2021. Vaadatud 19. november 2021. "Kes? Mis? Kus?" 2008, lk. 198
Läbivkarakteristik

Läbivkarakteristik on süsteemi elemendi väljundsuuruse sõltuvus sisendsuurusest. Elektroonikas on läbivkarakteristik võimenduselemendi, näiteks transistori, väljundvoolu sõltuvus sisendpingest. Bipolaartransistori puhul on see seos küllat täpselt kirjeldatav eksponentfunktsiooniga. Valgustuslambi läbivkarakteristik on lambi heleduse või tema poolt kiiratava valgusvoo sõltuvus lambile rakendatud pingest. See seos on väga keeruline, sest muutub ka kiirguse spektraalkoostis (näiteks hõõglambi hõõgniidi temperatuurist sõltuvalt). Elektriahju läbivkarakteristik on temperatuuri sõltuvus rakendatud pingest. Esimeses lähenduses on see seos esitatav ruutsõltuvusena. Valgusdioodi läbivkarakteristik on tema heleduse või tema poolt kiiratava valgusvoo sõltuvus teda läbivast voolust. See seos on ligilähedaselt lineaarne (pingega juhtimisel oleks eksponentsiaalne).
Ralf (jalgpallur)

Ralf de Souza Teles (mängijanimega Ralf; sündinud 9. juunil 1984 São Paulos) on Brasiilia jalgpallur, kes mängib poolkaitsjana Brasiilia esiliigaklubis Vila Nova. Ralf alustas profikarjääri 2004. aastal Imperatrizis. 2005. aastal tuli ta klubiga Maranhão osariigi meistriks. 2007. aasta hooajal mängis ta Brasiilia esiliigaklubis Gama. 2008. aastal liitus ta teise esiliiga klubiga, Grêmio Recreativo Barueriga. Samal hooajal saadi esiliigas teine koht ja tõusti kõrgliigasse. 2009. aastal saadi kõrgliigas 11. koht. Barueri särgis lõi ta kõrgliigas ainsa värava 27. juulil, kui kodus kohtuti São Pauloga. 2010. aastal sõlmis ta juba lepingu Brasiilia kõrgliigaklubiga Corinthians. 2011. aastal tuli ta klubiga Brasiilia meistriks ja lisaks valiti ta Brasiilia kõrgliiga hooaja sümboolsesse koosseisu. Järgmisel hooajal võideti lisaks Lõuna-Ameerika klubide meistrisari Copa Libertadores ja tuldi klubide maailmameistriks, kui finaalis alistati Chelsea. 2013. aastal alistati Lõuna-Ameerika klubide superkarikamängus São Paulo. Teist korda õnnestus Ralfil Corinthiansega Brasiilia meistriks tulla 2015. aastal. Aastatel 2016–2017 mängis ta Hiina kõrgliiga klubis Beijing Sinobo Guoan. Aastatel 2018–2019 mängis ta taas Corinthianses. 2020. aastal mängis ta Brasiilia esiliigaklubis Avaí. Brasiiliat on ta rahvuskoondises esindanud kokku kaheksas kohtumises. Debüüdi koondise särgis tegi ta 10. augustil 2011 sõprusmängus Saksamaa vastu. Imperatriz Campeonato Maranhense: 2005 Corinthians Campeonato Brasileiro Série A: 2011, 2015 Copa Libertadores: 2012 Klubide maailmameistrivõistlused: 2012 Campeonato Paulista: 2013, 2018, 2019 Recopa Sudamericana: 2013
Aegrelee

Aegrelee ehk viitrelee on kombinatsioon releest ja viitelemendist, mille toimel relee väljundolek muutub viivituse ehk viitega. Aegreleed kasutatakse näiteks vooluahela sisse- või väljalülitamisel viivituse tekitamiseks. Viivitust tekitav element võib olla mehaaniline (näiteks kellamehhanism), elektriline (näiteks RC-lüli) või elektrooniline. Aegreleega sarnase toimega on taimer, mis muudab oma väljundolekut etteantud ajavahemiku järel või etteantud ajahetkel. Relee Taimer
Napoli

Napoli (< kreeka Νεάπολις Neapolis 'uus linn') on linn Itaalias, Campania maakonna ja città metropolitana di Napoli halduskeskus. Napoli on elanike arvult Itaalia kolmas linn Rooma ja Milano järel. Napoli lähedal asuvad Pompei, Herculaneum ja Vesuuv. Napoli ajalooline kesklinn kuulub UNESCO maailmapärandi nimistusse. Napolis on 1224. aastal asutatud Napoli Ülikool ja 1872 asutatud Napoli bioloogiajaam. Linnas tegutseb jalgpalliklubi SSC Napoli, kelle kodustaadion on Stadio San Paolo. Napoli ülikool Pio Monte della Misericordia Napoli Capodichino lennujaam Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Napoli valla koduleht
Draiv

Draiv (ingl drive) on informaatikas riistvarakomponent, milles andmed kirjutatakse andmekandjale ja loetakse neid sealt. Draiv on tuntud ka kui kettaseade. Kettaseadme põhiosad on ketta ajur (ketast pöörlema panev ajam), lugemis-kirjutuspea (või ainult lugemispea) ja selle positsioneerimise (etteantud kohta paigutamise) mehhanism. Andmete jäädvustamise põhimõtte järgi on andmekandjad olnud optilised (CD-plaat, DVD-plaat, Blu-ray-ketas), magnetoptiline (magnetoptiline ketas) ja magnetiline (diskett). Magnetiliselt säilitatakse andmeid ka kõvakettal ehk HDD-draivil, kuid erinevalt eelmistest moodustab selles draivis andmeid kandev ketas koos magnetpea ja ajuriga tervikliku seadme. Niisugust pöörleva andmekandjaga kõvaketast asendab arvutis järjest ulatuslikumalt elektrooniline, välkmälul põhinev SSD-ketas ehk SSD-draiv. Sellel puudub ajur ja lugemis-kirjutuspead asendab juhitav kontroller. Seadmedraiver Eesti entsüklopeedia, 13. köide, 1999. Võõrsõnade leksikon
Rakvere linnakalmistu

Rakvere linnakalmistu on kalmistu Rakveres Kondivalu linnaosas. Kalmistu paikneb Juhan Kunderi tänava, Rahu tänava ja Tammiku tänava vahelisel alal. Kalmistu rajati 1806. aastal. Kalmistu pindala on 60,6 hektarit. Kalmistu on ajaloomälestisena kantud kultuurimälestiste riiklikku registrisse. Evi Ersto Juhan Kunder Kaarel Leetberg August Lepasaar Jakob Liiv Leonhard Pallon Anton Pedriks Voldemar Raam Otto Reinvald Carl von Rennenkampf Elju Sild Eldor Valter Arnold Vihvelin Tiina Tuulik. "Üks Eesti ajalooline kalmistu täna – Rakvere linnakalmistu". Mäetagused 55/ 2013 Rakvere linnakalmistu kalmistute registris HAUDI
Hobuseaasta

Hobuseaasta on osa Hiina kalendri 12-aastasest tsüklist. Hiina astroloogias on kaksteist loomamärki, millest igaüks mõjutab ja märgistab üht kuuaastat ja sellel aastal sündinud inimeste iseloomuomadusi. Hobuseaastal sündinud inimene on oma loomult püsimatu ja kiire ning valmis alati tõttama uute seikluste poole. Huumorimeel ning ausus on iseloomuomadused, millega hobuseaastal sündinud inimene hangib enda ümber suure sõprusringkonna. Hobusele sobivad kõige paremini suhtlemist nõudvad töökohad. Hobuseaastal sündinud inimene naeratab alati meeldivalt ning on sotsiaalselt väga aktiivne. Ta tunneb vajadust olla avalikkuse tähelepanu keskmes. Hobuseaastal sündinud inimene on sõnaliselt väga väljendusrikas ning ta oskab olla oma jutuga väga veenev. Ta on väga hea kuulaja ning seetõttu on paljud tema tuttavad (ka võõrad) valmis talle avaldama ka oma kõige suuremaid saladusi. Hobuseaastal sündinud inimene suudab anda head nõu, kuid vahel võib tal olla raskusi talle usaldatud saladuste hoidmisega. Hobuseaastal sündinud inimene vaimustub uutest ideedest ning on valmis neid kohe teostama. Sellise tegutsemise kaudu võib ta päris tihti nii mõnelegi inimesele kandadele astuda ja sekeldustesse sattuda. Hobuseaastal sündinud inimene on pidevalt hõivatud romantiliste tundepursetega. Ta on alati valmis alustama uut suhet. Hobuseaastal sündinud inimene liigub vana suhte juurest uue juurde ilma, et jõuaks enne sügavamalt suhte üle mõtlema hakata. Hobusele on ideaalne partner see, kes mõistab, et hobuseaastal sündinud inimene vajab aeg-ajalt aega üksinda olemiseks. Hobuseaastal sündinud inimene on tööline, kes vajab tööl selgeid reegleid. Ta on valmis töötama ainult ühe ülesande kallal korraga, andes siis kõik, mida tal anda on. Ta töötab kõvasti ning on suuteline leidma õnne ka siis kui teistel on väga rasked ajad. Hobust on õnnistatud hea hingelise ja füüsilise tervisega. http://www.oleteadlik.ee/hobuse-aasta-horoskoop/ https://et.wikipedia.org/wiki/Hiina_astroloogia https://www.vara.ee/horoskoop/hobune.php
Maoaasta

Hiina kalendri 12-aastane tsükkel põhineb Hiina sodiaagil ja taevakehade liikumisel mööda Hiina tähtkujusid. Mao märgi all sündinut iseloomustavad kõige paremini sügav mõtlemine ja tugevad tunded. Maol on hästi arenenud huumorisoon ja ta oskab seda õiges kohas kasutada. Uued ideed ja intellektuaalsed vaidlused ergutavad Madu. Madu suudab kergelt liituda erinevate kõnelustega, kuid seda ainult juhul, kui ei tegeleta asjatu lobisemisega. Madu on tihti võimeline nägema situatsioone mitme külje pealt, mis muudab ta suurepäraseks otsustajaks. Üldiselt järgib Madu vastuvõetud otsuseid nii tõetruult, et keeldub kategooriliselt teistest nõuannetest. Madu armastab pidusid ning tahab elada luksuslikult. Aeg-ajalt vajab ta siiski tõmbumist oma maailma ning tahab tegeleda oma hobidega. Madu kaitseb sõpru ja soovib luua ainult pikemaajalisi sidemeid. Madu 1917 - 23.01.1917 - 10.02.1918 1929 - 10.02.1929 - 29.01.1930 1941 - 27.01.1941 - 14.02.1942 1953 - 14.02.1953 - 02.02.1954 1965 - 02.02.1965 - 20.01.1966 1977 - 18.02.1977 - 06.02.1978 1989 - 06.02.1989 - 26.01.1990 2001 - 24.01.2001 - 11.02.2002 2013 - 10.02.2013 - 30.01.2014 Järjekord: kuues Tunnid, mida Madu valitseb: 9–11 hommikul Selle märgi ilmakaared: lõuna ja kagu Aastaaeg ja kuu: kevad ja mai Vastav lääne süsteemi märk: Sõnn Element: tuli Sobivus: Pühvliga, Kukega Mittesobivus: Seaga https://www.vara.ee/horoskoop/madu.php http://naistekas.delfi.ee/horoskoop/horoskoop/algas-mao-aasta?id=1127065
Draakoniaasta

Filmi kohta vaata artiklit Draakoni aasta (film). Draakoniaasta on osa Hiina kalendri 12-aastasest tsüklist. Hiina astroloogias on kaksteist loomamärki, millest igaüks mõjutab ja märgistab üht kuuaastat ja sellel aastal sündinud inimeste iseloomuomadusi. Draakon on hiina mütoloogias suure au sees ja draakoniaastal sündinud inimesi peetakse aasia maades õnnesärgis sündinuteks. Draakon esindab head õnne, tugevust ja tervist ning sümboliseerib Yang elementi. Draakonid on enamasti intelligentsed, andekad, domineerivad, valjuhäälsed, ülbed ja tujukad, ent samas ka populaarsed ja edukad. Nad on elurõõmsad ja entusiastlikud. Draakonid näivad sageli väga avatud inimestena, ent tegelikult on nad tohutult õrnahingelised. Nad on äärmiselt lahked. Nad annavad ilma mõtlemata, ilma kartmata. Draakon on pühendanud end neile, keda ta armastab. Draakonile meeldib, et teda imetletakse, ta ei talu, kui keegi teine teda varju jätab. Oma kaaslasena eelistab ta kedagi, kes poleks sama ambitsioonikas ja julge kui tema. Et ta saaks silma paista ja särada, ning teise üle valitseda. Kui Draakon õige inimese endale leiab, saab temast truu kaaslane. Tähelepanelik ja hooliv. Draakon armastab, et talle jäetakse töö juures kogu vabadus. Ta armastab omapead tegutseda ja omas rütmis. Ta on väga dünaamiline, tema töö tegemine on kiire ja tõhus. Oma projektid viib ta kiirelt ellu. Ta on kiire reageerimisega. Temast saaks hea firmajuht. Ta armastab iseseisvust, seega kõik juhtivad kohad on tema jaoks loodud. Alluvana ei tunneks ta end hästi, sest ta ei suudaks austada olemasolevat hierarhiat. Ta ei talu, kui teda käsutatakse. Draakonile sobivateks ametiteks on kunstnik, preester, poliitik ja juht. Draakoni õnnenumbrid: 3, 4, 5, 6, 15, 21, 34, 36, 45 Draakon sobib kokku: Rott, Madu, Jänes, Ahv Draakon ei sobi kokku: Draakon, Härg, Koer 1916 (03.02.1916 – 22.01.1917) 1928 (23.01.1928 – 09.02.1929) 1940 (08.02.1940 – 26.01.1941) 1952 (27.01.1952 – 13.02.1953) 1964 (13.02.1964 – 01.02.1965) 1976 (31.01.1976 – 17.02.1977) 1988 (17.02.1988 – 05.02.1989) 2000 (05.02.2000 – 23.01.2001) 2012 (23.01.2012 – 09.02.2013) 2024 (10.02.2024 – 28.01.2025) 1. Hiina Horoskoop, 19.07.2016, Kodused lood. https://kodusedlood.blogspot.com/2016/12/hiina-horoskoop-draakon.html "Chinese Zodiac | Dragon". depts.washington.edu. Vaadatud 10. veebruaril 2024.
Ahviaasta

Ahvi aasta on osa Hiina kalendri 12-aastasest looma-aastate tsüklist. Hiina astroloogias on kaksteist loomamärki, millest igaüks mõjutab ja märgistab üht aastat ja sellel aastal sündinud inimese iseloomuomadusi. Hiina astroloogias on ahvi aastal sündinul sobivus draakoni või roti aastal sündinuga ja mittesobivus tiigri aastal sündinuga. Ahv on eduka inimese märk, sest ta on võimeline mõjutama ükskõik millist inimest. Ahv on loomult näitleja ja teiste naerutaja, mis võib küll kätte maksta näiteks kergeusklikul abiellumisel. Ahv sobib kõige paremini ametisse, kus on vaja kasutada inimsuhteid ning ametitesse, kus esinemine ja otsustamine on peamised, näiteks ärielus. Ahv valdab täielikult oma intellekti. Ahv on alati valvel ning suudab hinnata ümberringi toimuvat ka siis, kui ta mingi tegevusega täielikult hõivatud on. Ahv on väga sotsiaalne inimene ning elab alati aktiivset elu. Ahv on inimene, kellele teised usaldavad oma saladusi, sest ta oskab saladusi suurepäraselt hoida. Ahv suudab andestada, kuid ei unusta iialgi. Kui keegi tema vastu korduvalt eksib, siis muutub ta väga kergesti kättemaksuhimuliseks. Ahv ootab alati oma võimalust ning kui see saabub, ei suuda keegi teda peatada. Ahvil on suurepärane mälu, mistõttu ei pea ta eriliselt pingutama numbrite/arvude ja nimede meeldejätmisega. Ahvidel on väga elav armuelu. Ahv oskab inimestele pakkuda meeldivustunnet ning ka kõige kinnisemad inimesed avanevad talle. Ahvi partner peaks olema usaldatav, kiiresti kohanev ja rõõmsameelne. Kahjuks on ahvil aga raskusi pühendumisega ning ta võib käituda üsna lapselikult. Ideaalseks partneriks ahvile on inimene, kes suudab ahvi alati maha rahustada. Ahv on väga mitmekülgne, mistõttu omandab ta uusi oskusi väga kiiresti. Oma hiilgava mõistuse tõttu ebaõnnestub Ahv oma ülesannete täitmisel üliharva. Ahv oskab suurepäraselt hinnata riske ning finantsilisi olukordi. Ahv reageerib ettetulevatele olukordadele alati kiiresti. 1920 (20.02.1920 – 07.02.1921) 1932 (06.02.1932 – 25.01.1933) 1944 (25.01.1944 – 12.02.1945) 1956 (12.02.1956 – 30.01.1957) 1968 (30.01.1968 – 16.02.1969) 1980 (16.02.1980 – 04.02.1981) 1992 (04.02.1992 – 22.01.1993) 2004 (22.01.2004 – 08.02.2005) 2016 (08.02.2016 – 27.01.2017)
Pula

Pula (itaalia keeles Pola) on linn Horvaatia loodeosas Istra poolsaarel Aadria mere rannikul. Linnas on Aldo Drosina staadion. Roomaaegses amfiteatris korraldatakse kontserte ja iga aasta juulikuus Pula filmifestivali. Pulas asub hästi säilinud antiikne amfiteater, mida on kujutatud Horvaatia 10-kunase rahatähe tagaküljel. Juraj Dobrila Ülikool Pulas Pula lennujaam 2021 Croatian census: population data by age, sex, settlement  Pula – pildid, videod ja helifailid Wikimedia Commonsis Pula linna koduleht
Kukeaasta

'Kukeaasta on osa Hiina kalendri 12-aastasest tsüklist. Hiina astroloogias on kaksteist loomamärki, millest igaüks mõjutab ja märgib üht kuuaastat ja sellel aastal sündinud inimeste iseloomuomadusi. KUKK 1921 - 08.02.1921 - 27.01.1922 1933 - 26.01.1933 - 13.02.1934 1945 - 13.02.1945 - 01.02.1946 1957 - 31.01.1957 - 17.02.1958 1969 - 17.02.1969 - 05.02.1970 1981 - 05.02.1981 - 24.01.1982 1993 - 23.01.1993 - 09.02.1994 2005 - 08.02.2005 - 28.01.2006 2017 - 28.01.2017 - 15.02.2018 Sobivus: Pühvliga, Maoga Mittesobivus: Jänesega Kukk on kümnes sodiaak Hiina astroloogias ja Kukkedele on iseloomulik täpsus ning kiirus. Nad on pealtnäha vagurad ja vaiksed, kui aga jõuab kätte õige aeg, siis tegutsevad nad kohe. Kukeaastal sündinud inimesed on töökad, julged, targad, ülbed, hoolimatud, egoistlikud ja ekstsentrilised. Nad janunevad teadmiste järele, on oma töö suhtes entusiastlikud ning head otsusetegijad. Kuked on oma ametis väga oskuslikud ning pööravad tähelepanu detailidele. Kuked elavad iseendale ning tahavad olla alati kõikides asjades parimad. Seetõttu sobib neile töö, kus saab konkureerida. See hoiab ära ka probleemid kodus, kuna nii saavad nad selle iseloomujoone tööl välja elada. Kukele meeldib suhtes olla ja ta ei kannata üksindust. Seetõttu proovivad nad enda kõrvale võimalikult kiiresti kedagi leida, et üksindust vältida. Suhte algul on Kukk avatud, kuid samas ka üliskeptiline. Ta katsetab, jälgib ning alles hiljem otsustab, kas ta tahab selle inimesega koos olla või mitte. Kuked on oma valikutes suhteliselt pirtsakad ja otsivad oma kõrvale “ideaalset” kaaslast. Suhtes peab jääma Kukele väga suur otsustusõigus. 1. GBTIMES. (2016). Hina loomamärgid ja nende iseloomuomadused. gbtimes. http://ee.gbtimes.com/elu/hiina-loomamargid-ja-nende-iseloomuomadused (08.10.2018) 2. Laul, T. (2017). KUKK - HIINA ASTROLOOGIA. La Tene. https://latene.ee/index.php?route=module/kbm/article&kbm_article_id=372 (08.10.2018) 3. Hiina horoskoop: info ja iseloomustus. (2018). VARAWEB. https://www.vara.ee/horoskoop/kukk.php (08.10.2018) 4. Naine. (2017). Hiina astroloogia. Vikipeedia. https://et.wikipedia.org/wiki/Hiina_astroloogia (08.10.2018)
Jäneseaasta

Jäneseaasta on osa Hiina kalendri 12-aastasest tsüklist. Hiina astroloogias on 12 sodiaadimärki, millest igaüks mõjutab üht kuuaastat ja sellel aastal sündinud inimeste iseloomuomadusi. Ühe legendi kohaselt pärinevad loomanimetused Buddha aegadest, kes nimetas aastad kõigi kaheteistkümne looma järgi, kes tulid temaga hüvasti jätma. Üks nendest loomadest oli jänes. Inimesed, kes on sündinud alltoodud kuupäevade ja aastate sees võib nimetada ka jäneseaastal sündinud inimesteks, samal ajal kandes ka elementide nimetusi. Jänes on heatahtliku ja rahuliku iseloomuga inimene. Jänes armastab seltskonda ja on sõbralik enamasti kõigiga, tavaliselt ümbritseb teda suur sõprusringkond. Kuna Jänesel on igas asjas väga hea maitse, valivad nad tavaliselt oma erialaks loova teenindusala, näiteks sisearhitekti eriala vms. Jänes on pika eluea sümboliks ning selleks annab jõudu Kuu. Jäneseaastal sündinud inimesed on õnnelikud – see on märk, kes üldiselt leiab oma elus õnne ja rahulolu. Jänes on graatsiline, hea käitumisviisiga ning Jänes on suurepärane nõuandja. Jänesele on esmatähtsaks ilu ning selle suhtes on ta väga tundlik. Jänese pehme kõne ning graatsiline ja kiire võime kehastada ihaldatud iseloomujooni, muudab Jänese väga diplomaatiliseks. Jänese märgi all sündinud inimesed elavad rahulikku elu. Kui Jänesele pakutakse valikuvõimalust, siis valib ta alati kergema eluviisi. Jänesele meeldib kerge klassikaline riietus. Jänes on hea meelejahutaja ja suurepärane võõrustaja. Jänes usub enda otsustusvõimesse ja võimesse elus läbi lüüa. "When is Chinese New Year?". pinyin.info. "Chinese Zodiac - Rabbit (Hare)". Your Chinese Astrology. "Hiina horoskoop: info ja iseloomustus". Originaali arhiivikoopia seisuga 14. oktoober 2018.
Tiigriaasta

Tiiger on kolmas Hiina astroloogia 12-aastases looma-aastate tsüklis. Tiigri aastal sündinud on iseloomult määrajad inimesed, kellele ei meeldi vastuhakkamine. Tiigrid on tihti temperamentsed ja julged, kuid tiigrite iseloom sõltub ka sellest, mis ajal nad on sündinud: öösel sündinud tiigrid elavad tavaliselt rahulikumat elu. Nendes ajavahemikes sündinud inimesed on sündinud tiigri aastal ja nendega seostub erinev element. Tiiger https://www.vara.ee/horoskoop/tiiger.php
Anton Pedriks

Anton Pedriks (20. juuli 1875 – 6. veebruar 1919) oli eesti kaupmees ja omavalitsustegelane, esimene eestlasest Rakvere linnapea. Ta sai Rakvere linnapeaks 1914. aastal. Tegutses kaupmehena. Talle kuulus muuhulgas 1915. aastal ehitatud hoone Rohuaia tänav 13. Ta on maetud Rakvere linnakalmistule. Odette Kirss. Eestlaste suur võit valimistel. Virumaa Teataja, 3. aprill 2014 Puhka Eestis. Rohuaia kohvik Kalmistute register HAUDI
Toidupank

Toidupank (inglise keeles food bank) on heategevuslik organisatsioon, mis tasuta jagab toiduaineid toimetulekuraskustes inimestele. Toiduained on pärit tootjatelt või tarnijatelt. Toidupankade idee pärineb 1960. aastate keskpaigast, mil Ameerika Ühendriikides loodi esimene toidupank. Eestis tegutseb Eesti Toidupank.
Saskatchewani lipp

Saskatchewani lipp on Kanada Saskatchewani provintsi lipp, mille pikkuse-laiuse suhe on 2:1 ning mis võeti kasutusele aastal 1969. Lipu ülemine osa on roheline, tähistamaks provintsi põhjapoolt ja selle metsarohket maad. Rohelise poole vasakul küljel on Saskatchewani vapp. Kuldne alaosa tähistab provintsi lõunapoolt ja selle viljakasvatusalasid. Paremal küljel on punane liilia, provintsi lilleembleem. Enne praeguse lipu kasutuselevõttu oleks provints saanud mitteametlikult kasutada sinist lippu provintsi vapiga, kuid puuduvad tõendid, et seesugust lippu iial oleks tehtud. Saskatchewani vapp Saskatchewani valitsus, Saskatchewani turism: Faktid (inglise keeles)
Töövapruse eest

Töövapruse eest (vene keeles медаль «За трудовую доблесть») oli Nõukogude Liidu autasu (medal), mida anti töölistele, kel oli silmapaistvaid teeneid sotsialistliku ühiskonna ülesehitamise ees. Medal asutati 27. detsembril 1938. Esimene medal anti välja 15. jaanuaril 1939. Medali sai umbes 1 825 100 inimest. Gunnar Sukles Otto Terno Meta Vannas Marju Länik
Uudismaade ülesharimise eest

Uudismaade ülesharimise eest (vene keeles медаль «За освоение целинных земель») oli Nõukogude Liidu autasu (medal). Medaliga autasustati kõiki Nõukogude Liidu töölisi, kes aitasid 1954–1956 rajada 36 miljonit hektarit uudismaad Kasahstanis, Siberis, Uuralites, Volga piirkonnas ja Põhja-Kaukaasias. Medal asutati 20. oktoobril 1956. Medali sai umbes 1,3 miljonit inimest. Feodor Klement
Skógafoss

Skógafoss on juga, mis asub Lõuna-Islandil. Juga on 60 meetrit kõrge ja joa laiuseks on 25 meetrit.
Seljalandsfoss

Seljalandsfoss on juga Islandil. Juga on 60 meetri kõrgune. Joa külastajad saavad jalutada joa taha ühte väiksesse koopasse.
Eesti sõjaajalugu

Eesti sõjaajalugu on ajalooteaduse haru, mis tegeleb Eesti riigi ja rahvaga seotud sõdasid. Eesti sõjaajaloo alguseks võib lugeda esimeste rahvusväeosade loomist Vene Tsaariarmees.
Gullfoss

Gullfoss on juga Islandil. Juga on 32 meetrit kõrge ja 20 meetrit lai. Igas sekundis kukub joast alla keskmiselt umbes 140 000 liitrit vett, üleujutustel isegi 200 000 liitrit vett sekundis.